
Realizarea unei lucrări de cercetare ştiinţifică presupune o incursiune atât în bibliografia aferentă 
subiectului analizat, cât şi în metodologia specifică domeniului în care este realizat demersul de 
cercetare. Acest din urmă aspect este, de fapt, definitoriu, metodologia reprezentând una dintre 
principalele surse şi resurse ale demersului ştiinţific. 

În domeniul studiilor de securitate, alegerea metodologiei de cercetare ştiinţifică reprezintă o reală 
problemă deoarece analizei de securitate nu i-a fost atribuită până în momentul de fată o metodologie 
coerentă, capabilă să răspundă tuturor cerințelor formulate de specialiştii în epistemologie. Din acest 
motiv, în cele ce urmează, vom încerca să conturăm principalele elemente ale unei astfel de 
metodologii, pornind de la clarificarea terminologiei şi exigenţele specifice. * 


1. Terminologie 


Folosind o serie de lucrări deosebit de 
importante în domeniul ştiinţelor sociale”, 
putem alcătui următoarea listă de termeni 


analiza conceptelor, analiza metodelor şi 
tehnicilor de cercetare, analiza raportului 
dintre metodele şi tehnicile utilizate, 


esenţiali pentru realizarea unei lucrări de 
cercetare ştiinţifică: 

- paradigma: un set de concepte, 
propoziţii, metode de investigație cu pronunţat 
caracter normativ, dezvoltat pentru a ghida 
cercetarea într-un anumit domeniu specificat 
(oferă modelul problemelor de cercetare şi a 
soluţiilor explorate); 

- metodologia cercetării ştiinţifice: analiză 
cu predominant caracter normativ a metodelor 
şi tehnicilor aplicate în realizarea şi finalizarea 
cercetării într-un anumit domeniu; reprezintă 
ştiinţa integrată a metodelor, metoda fiind 
demersul rațional al spiritului pentru 
descoperirea adevărului sau pentru rezolvarea 
unei probleme. Metodologia, conform lui Paul 
Lazarsfeld (sociolog american), are şase teme 
principale: delimitarea obiectului de studiu, 


sistematizarea datelor obţinute în cercetarea 
empirică şi formalizarea raţionamentelor; 

- metodă/metode: modul de cercetare, 
sistemul de reguli şi principii de cunoaştere şi 
transformare a realităţii obiective; 

- tehnică: ansamblul de  prescripții 
metodologice (reguli, procedee) pentru o 
acțiune eficientă, atât în sfera producţiei 
materiale, cât şi în sfera producţiei spirituale 
(tehnici de cunoaştere, de calcul, de creaţie), 
precum şi cadrul altor acţiuni umane (tehnici 
de luptă, sportive); 


- procedeul: maniera de acțiune, de 
utilizare a instrumentelor de investigare; 

- instrumente de investigare: uneltele 
materiale (foaie de observație, fişă de 


înregistrare, ghid de interviu etc.) folosite de 
cercetător pentru cunoaşterea ştiinţifică a 

fenomenelor. 

În acest context, putem afirma că, de 
exemplu, în studiile de securitate se poate 
opta pentru o metodologie interpretativă, ca 
metodă - pentru ancheta sociologică prin 
tehnica chestionarului sociologic realizat cu 


1 Cătălin ZAMFIR şi Lazăr VLĂSCEANU  (coord.), 
Dicţionar de sociologie, Editura Babel, Bucureştii, 1993; 
Lazăr VLĂSCEANU, Metodologia cercetării sociologice, 
Ed. Pedagogică, Bucureşti, 1982; Septimiu CHELCEA, 
loan MĂRGINEAN, lon CAUC, Cercetarea sociologică. 
Metode şi tehnici, Ed. Destin, Deva, 1998; Thomas 
KHUN, Structura revoluțiilor ştiinţifice, Ed. Humanitas, 
Bucureşti, 2008 etc. 


2. Repere metodologice 


ajutorul instrumentului chestionarului de 
opinie. 
Pentru a putea vorbi despre o 


metodologie de analiză a securității, trebuie 
conferit un conţinut specific fiecărui element al 
unui aparat ştiinţific. Adaptând la domeniul 
securităţii cerințele existenței unei metodologii 
sintetizate de Lazăr Vlăsceanu?, trebuie să 
răspundem la următoarele întrebări: 

- Care sunt enunţurile teoretice 
fundamentale admise ca referințe pentru 
structura paradigmatică a teoriei securității? 

- Care sunt metodele, procedeele şi 
tehnicile de culegere şi prelucrare a datelor şi 
informaţiilor empirice în cea ce priveşte 


securitatea la toate nivelurile sale de 
manifestare? 
- Care sunt procedeele de analiză, 


interpretare şi construcţie sau reconstrucție 
teoretică, pe baza datelor empirice, ce au ca 


scop elaborarea de descrieri, tipologii, 
explicații şi predicții teoretice în sfera 
securităţii? 


Aşa cum se întâmplă în cazul oricărui 
proiect metodologic, se observă că gradul 
ridicat de complexitate a celui destinat analizei 
de securitate este reflectat de structura sa 
tripartită: ontologică,  tehnico-metodică şi 
discursiv-acţională. 

Componenta ontologică a proiectului este 
definită prin universul analizei de securitate, 
adică prin modul în care realitatea socială 
existentă este analizată din punctul de vedere 
al cercetării pentru a face să îşi releve 
semnificaţiile sale reale.“ 

Proiectele metodologice se diferențiază în 
funcţie de modul în care definesc unităţile de 
analiză: indivizi sau totalități, comportamente 


sau semnificaţii etc. De regulă, fiecare 
componentă a diversităţii ontologice conduce 
la definirea unui alt proiect metodologic, care 
doreşte să se prezinte ca unic şi universal 
valabil: empirismul practică o metodologie 
inductivă bazată pe investigarea actorilor 
sociali individuali, fenomenologia se fixează 
asupra  investigării semnificaţiilor din 
schimburile interacţionale etc.* 

Problema ontologică fundamentală a 
fiecărui proiect metodologic constă în 
specificarea relației dintre parte şi întreg, 
individ şi structură, proces şi stare. Diversităţii 
ontologice a realității sociale căreia i se 
adresează analiza de securitate trebuie să îi 
corespundă în plan metodologic o diversitate 
a strategiilor de abordare, iar proiectul 
metodologic trebuie să fie astfel construit încât 
să ofere posibilități diverse de realizare a 
cercetării.S 

Dacă astfel răspundem la întrebarea 
„Care este obiectul de referinţă al cercetării?”, 
următoarea problemă în proiectarea analizei 
de securitate este „Cum procedăm pentru a 
capta, colecta şi prelucra mesajele empirice 
ale realităţii sociale?”. Răspunsurile la această 
întrebare relevă aspectele tehnico-metodice 
ale proiectului metodologic de analiză de 
securitate. 

Sunt avute în vedere problemele 
referitoare la raportarea empirică a 
cercetătorului la realitatea socială: definirea 
unui instrument de investigare, culegerea 
datelor empirice şi tehnicile disponibile pentru 
prelucrarea şi analiza datelor. 


O altă componentă a proiectului 

metodologic este de natură discursivă şi 
acțională: construcția teoriei, definirea 
mijloacelor şi valorilor acțiunii sau practicii 
fundamental teoretice etc. 

Din punctul nostru de vedere, proiectul 
metodologic corespunzător analizei de 
securitate este constituit de o combinație între 
analiza de sistem şi practicile metodologice 
interpretative, întrucât numai acestea pot 
surprinde complexitatea realității analizate: de 
la individual la global şi de la obiectiv la 
subiectiv. 

Teoria generală a sistemelor înlocuieşte 
vechile paradigme şi facilitează comunicarea 
între ştiinţele tradiţional clasificate. În acest 
sens, ea pleacă de la premisa eliminării sau 
înlocuirii tradiţiei ştiinţifice clasice, newtoniene, 
atomiste, care considera obiectul investigaţiei 
ca o colecţie de părți izolate şi încerca să 
derive proprietățile obiectului integral din 
caracteristicile părților sale fără a analiza 
interacțiunile dintre acestea. Perspectiva 
sistemică susține necesitatea studierii 
totalităților care dispun de o integralitate ce 
conferă noi proprietăți componentelor. 
Această paradigmă afirmă transcenderea 
granițelor dintre disciplinele tradiționale prin 
studiul sistemelor generale. Ceea ce 
înseamnă, mai întâi, identificarea similarităților 
dintre sistemele individuale, pentru ca apoi să 
se ajungă la formularea de analogii pentru 
partiționarea şi clasificarea sistemelor 
individuale în clasele de echivalență ale 
sistemelor generale. În consecință, rezultatele 
obținute din investigarea anumitor proprietăți 
ale unui sistem reprezentativ pentru o clasă 
de echivalente pot fi transferate dintr-o 
disciplină în alta sau încorporate într-o teorie 
generală a sistemelor”. 

În ceea ce priveşte metodologia 
interpretativă, ea a urmărit încă de la început 
să evidențieze specificul ireductibil al ştiinţelor 
umaniste, în special al celor sociale. 
Reprezentarea socială a securităţii, teorie pe 
care încercăm să o dezvoltăm, se încadrează 
aici, mai precis, în cadrul interacționismului 
simbolic. Acesta operează cu concepte 
precum: acţiune, interacţiune, situaţie socială, 
semnificații, simboluri, norme etc., iar premisa 
de bază a metodologiei se referă la faptul că 
omul acționează față de sine şi faţă de alţii 
numai pe baza semnificaţiilor pe care le 


construieşte situaţional şi le activează în 
interacțiuni. Astfel, acţiunea socială este 
rezultatul tranzacţiilor sau al schimburilor 
interacționale de semnificaţie, în care individul 
se creează pe sine, construind şi manipulând 
simboluri. Din aceste tranzacții sau schimburi 
rezultă moduri habituale de acţiune, obiceiuri, 
ritualuri şi rutine standardizate de reguli, adică 
instituții sociale€. 

Analiza securității unei societăți, 
indiferent de nivelul şi/sau domeniul vizat, se 
raportează la o anumită formă de colectivitate 
umană. Din această rațiune, metodele şi 
tehnicile ce vor fi folosite sunt cele 
circumscrise ştiinţelor umane, întrucât ele 
trebuie să corespundă obiectului investigat. 
Metodele clasice de analiză ale sociologiei şi 
ale ştiinţelor politice pot fi folosite cu 
generozitate în analiza de securitate: analiza 
documentelor, ancheta, studiul de caz în 
perspectivă comparată etc. 

Diversificarea metodologiilor de analiză a 
securităţii constituie un fenomen normal, o 
consecință logică a proceselor dramatice 
intervenite în mediul de securitate. 
Cercetătorului contemporan, nu numai în 
domeniul securităţii, îi este oferit un evantai 
larg de surse şi resurse, de opțiuni 
metodologice, prezentate adesea în mod 
antinomic, dar care ascund complementarităţi 
metodologice. Sunt posibile mai multe tipuri 
de metodologii ale analizei de securitate, însă 
numai în măsura în care metodologia este 
deschisă şi nu are drept scop în sine 
păstrarea nealterată a aceloraşi principii 
teoretice. 

Totuşi, oricare ar fi metoda aleasă, deşi 
combinarea lor asigură realizarea unei analize 
mult mai detaliate, este nevoie de un 
instrument specific analizei de securitate. 
Trebuie subliniat faptul că, în construcția 
acestui instrument,  cuvântul-cheie este 
convenție. 


* Această trecere în revistă a prinicipalelor 
elemente ale unui demers ştiinţific a fost 
dezvoltată în lucrarea Vulnerabilitate, risc, 
amenințare. Securitatea ca reprezentare 
psihosocială, Editura Militară, Bucureşti, 2007. 

° Ibidem, p. 176. ê Idem. 

5 Idem. 5 Ibidem, pp. 100-101. 


CONCLUZII 


e Obiectul de referință al analizei de securitate a fost supus, în ultimii ani, unor noi 
reevaluări conceptuale, provocate atât de inovatiile „paradigmatice” apărute de-a lungul 
timpului, cât şi de transformarea mediului national şi international de securitate. 

e Schema dinamicii sociale ce a antrenat aceste transformări conceptuale este simplă: 
modificarea circumstanțelor externe determină schimbarea practicilor sociale, care, la 
rândul lor, transformă prescripțiile condiţionale şi, în final, prescripțiile absolute’. Schema 
reflectă legătura dintre reprezentările sociale şi schimbările sociale, adică evoluţia istorică a 
societății. Evenimentele ating grupurile sociale şi implică subiecţii acestora, constituind o 
miză ce nu poate fi neglijată. 

e În aceste condiții, varietatea teoriilor aplicate în studiul securității nu impietează cu 
nimic analiza ci, dimpotrivă, evidenţiază deosebita complexitate a conceptului deoarece 
schimbarea socială a antrenat schimbarea reprezentării sociale a securității, conceptul 
acționând pe mai multe dimensiuni: militară, politică, economică, socială, culturală şi de 
mediu. Mai mult, în studiul securității este necesar să se ia în considerare contextul 
psihologic, local, social, cultural şi istoric al obiectului de referință al analizei, putându-se 
formula astfel o nouă dimensiune, aceea psihosocială. 

e Analiza de securitate apare astfel ca rezultat al muncii unui bricoleur, asemenea 
oricărui demers ştiinţific preponderent calitativ. Această descriere, nu nouă pentru ştiinţele 
socio-umane, surprinde cel mai bine natura muncii cercetătorului în domeniul securității. EI 


produce un bricolaj, un set de reprezentări aduse împreună ce reflectă specificul unei 
situații complexe, dar care, în acelaşi timp, este o construcţie emergentă ce se transformă 
odată cu introducerea unor instrumente, metode şi tehnici de analiză. 


PROPUNERE 


Dezvoltarea proiectului metodologic corespunzător analizei de securitate formulat ca o 
combinație între analiza de sistem şi practicile metodologice interpretative. 

